**תיאור הספר:**

מנהלים ומורים בתחום לימודי היהדות כיום קובלים על כך שהתלמידים לומדים, "אך לבם אינו נתון ללימודים"; הם לומדים לרוב את המקצוע רק כדי להצליח במבחנים, אך מבחינה אישית נותרים מנותקים מהרעיונות. עם זאת, דרך הלימוד של התלמידים כיום אינה משקפת אותם, אלא את אופן ההוראה של המחנכים. איבדנו קשר עם הרגע החשוב ביותר בחינוך: לאחר שהשיעור מסתיים והתלמיד עומד בפני השאלה האם ליישם את לימודיו בחייו או לא – זה הרגע שאליו, אנחנו כמחנכים, צריכים להכין את התלמידים שלנו.

*מסע אל לב התלמיד* מעלה את הצורך בחינוך רוחני ומתווה את הצעדים המעשיים שיובילו אליו. רוב המורים לומדים כיצד להעביר מידע, אך הם לא רכשו מעולם את הכלים שיאפשרו לפתוח את לב התלמיד ולעורר את נשמתו – בין היתר, מפני שהם עצמם לא עברו מעולם תהליך כזה. על המורים להעמיק את הקשר שלהם עם חומר ההוראה ולתת דוגמה אישית לתהליך השינוי. בעשותם כן יוכל התלמיד ללמוד על פי הדוגמה להתחבר לחומר הנלמד באופן עמוק, ולהביא אותו ממוחו אל לבו ונשמתו – ואל תוך חייו.

הספר הזה נכתב עבור מחנכים ומנהלים מצליחים – עבור כל אדם המקדיש את לבו, נשמתו ושכלו לחינוך יהודי. הוא נועד למחנכים שחשים כי הגיע הזמן ל"יותר", לדבר מה נוסף.

\* זהו התרגום החדש של הספר עתיר השבחים "להיות מחנך רוחני", שיצא לאור לפני שלוש שנים בשפה האנגלית. עד היום אמצו 15 בתי ספר את הגישה של חינוך רוחני, והוא מתחיל לשנות את שפת החינוך בקרב מורים, הורים ותלמידים.

**הביוגרפיה של המחבר:**

אריה בן דוד נולד בארצות הברית. הוא עלה לישראל ב-1978 ושירת בצה"ל בחיל תותחנים. אריה הוסמך לרבנות על ידי הרבנות הישראלית. בשנים 1987-2007 הוא לימד במכון פרדס בירושלים ושימש כמנהל החינוך הרוחני. בשנים 2004-2007 הוא כיהן בתפקיד של יועץ לחינוך רבני בארגון הלל העולמי.

בשנת 2007 יסד אריה את מרכז *אייכה*: חינוך יהודי רוחני. לאחר שנות הוראה רבות פנה אריה לפתח שיטת חינוך שתאפשר לתלמיד להביא את לימודיו ממוחו אל לבו ונפשו, ולהטמיע אותם בחייו. כיום מכשיר מרכז *אייכה* רבנים ומחנכים בגישתו החינוכית החדשנית, ומתווה שיטות פדגוגיות לטיפוח צמיחה אישית ורוחנית ביהודים בוגרים מכל גיל ורקע.

אריה מתגורר עם אשתו סנדרה וששת ילדיו באפרת, ישראל.